A Benetton csapat éppen leszállóágba került, amikor Giancarlo Fisichella 1998-ban hozzájuk szerződött. 1997 végén kiszállt a Renault a Formula–1-ből, így 1998-ra egy gyenge Playlife motorral kellett beérnie a csapatnak. Fisichellának mégis voltak felvillanásai: két alkalommal dobogóra állt (második hely Monacóban és Kanadában) és szerzett egy pole-pozíciót az osztrák nagydíjon. A szezon végén az olasz versenyző a világbajnoki pontverseny kilencedik helyén végzett 16 ponttal – egy ponttal elmaradva csapattársától, Alexander Wurztól.